Qaradağlılar/Bürhanəddin xəlifə
Bürhanəddin  xəlifə  Ilyas  xəlifənin  oğludur. Dizmar  mahalının  Düzal  kəndində  dünyaya  göz  açmışdı. Mükəmməl  mədrəsə  təhsili  görmüşdü.
Bürhanəddin  xəlifə  atası  yaralanarkən  bayırda  biş-düş  edənlərə  nəzarət  edirdi. Atasının  ağır  yaralandığını  eşidib  qohum-qəbiləsi,  mülazimləri  ilə  çadıra  qaçdı. Atasını  qan  içində   görüb  qəzəbləndi. Qılıncını  çəkib  qonaqları  doğradı…
Bürhanəddin  xəlifə  hicri-qəməri  1019-cu  ildə  (1610/1611)  1  Şah Abbas  Səfəvinin  fərmanı  ilə  Dizmar  və  Üzümdil  mahallarının  xəlifəsi  təyin  olundu. Dədə-baba  mülklərini    tiyul  və  soyurqal  kimi  əlində  cəmlədi.
Tarixçi  Iskəndər  bəy Türkman Münşi  Bürhanəddin  xəlifəni  Qaradağ  hakimi  kimi  göstərir. (Iskəndər  bəy  Münşi,  Tarixi-aləm-arayi-Abbasi,  2-ci  cild,  Tehran,  1320 (hicri),  səh.580.)
Bürhanəddin  xəlifənin  Şəmsəddin  xəlifə  adlı  oğlu  vardı.

Qaradağlılar
XVII əsr